stanford-oval/wikipedia huggingface dataset:
ספריית צללים
הערות שוליים

↑  ספריות צללים דיגיטליות : המקרה של ספריית Z, באתר www.digital-library-guide.com
↑  Claire Woodcock, ‘Shadow Libraries’ Are Moving Their Pirated Books to The Dark Web After Fed Crackdowns, Vice, ‏2022-11-30 (באנגלית)
1 2 3  Shadow Libraries: Access to Knowledge in Global Higher Education, The MIT Press, 2018-05-04, ISBN 978-0-262-34569-9. (באנגלית)
↑  "Anna's Archive" Opens the Door to Z-Library and Other Pirate Libraries * TorrentFreak (באנגלית)
↑  About - Anna’s Archive, annas-archive.org
↑  Trends in the Price of Academic Titles in the Humanities and Other Fields, American Academy of Arts & Sciences (באנגלית)
↑  Correa, Juan C.; Laverde-Rojas, Henry; Tejada, Julian; Marmolejo-Ramos, Fernando (January 2022). "The Sci-Hub effect on papers' citations". Scientometrics. 127 (1): 99–126. doi:10.1007/s11192-020-03806-w. S2CID 234003081.
↑  Kristin Antelman, Do Open-Access Articles Have a Greater Research Impact? (באנגלית), ספטמבר 2004
↑   עודד פוירשטיין, הוויכוח שמסעיר את טיקטוק: האם ה-FBI צדק כשסגר את "ספריית הצללים"?, באתר TheMarker‏, 23 בנובמבר 2022
↑  Archivists Want to Make Sci-Hub 'Un-Censorable', Gizmodo, ‏2021-05-14 (באנגלית)
↑  About - Anna’s Archive, annas-archive.org
↑  Dazed, In defence of book piracy, Dazed, ‏2022-11-25 (באנגלית)
↑  Lindsay McKenzie, Linking Liability, Inside Higher Ed (באנגלית)
↑  חוק זכות יוצרים, סעיף 48, באתר he.wikisource.org
↑   עודד פוירשטיין, הוויכוח שמסעיר את טיקטוק: האם ה-FBI צדק כשסגר את "ספריית הצללים"?, באתר TheMarker‏, 23 בנובמבר 2022
סרט דביק דו-צדדי

סרטים דביקים דו-צדדיים
סרט דביק דו-צדדי (באנגלית: Double-sided tape) הוא נייר דבק המצופה בדבק משני הצדדים. הוא נועד להדביק שני משטחים זה לזה, לרוב באופן שאינו נראה לעין בתוצאה הסופית, מפני שהוא מכוסה על ידי שני המשטחים. תכונה זו מאפשרת הדבקה סמויה. סרט דביק דו-צדדי יכול להיות דק או עבה. בסרט העבה יותר נעשה שימוש בקמעונאות וכן בשילוט בעל אפקט תלת-ממד. הסרט הדביק קל לקריעה.
סרט דביק דו-צדדי נוצר על ידי מריחת שכבת דבק דקה על שני צדי נייר או יריעת חומר דומה. לאחר מכן מלפפים את היריעה הדביקה כשמשני צדיה נייר סיליקון כדי למנוע שהיריעה תדבק אל עצמה בליפוף. סרטי ההדבקה מיוצרים בגלילים גדולים ברוחב של 1 עד 3 מטרים, ולאחר מכן חותכים אותם במסור מיוחד לחיתוך גלילים דביקים לרחבים הנדרשים בשוק.
אחד מסוגי הסרטים הדביקים הדו-צדדים הוא סרט דביק לחזה, המהדק את הבגדים לעור, ומשמש בלבישת שמלות סטרפלס או חצאיות רפויות, וכתיקון זמני לשוליים שנפרמו או פגמים אחרים בלבוש.
בשנת 1987 הסרט הדביק הדו-צדדי נרשם כפטנט, בארצות הברית, פטנט מס. US07/096,702, על ידי דין ולדנברגר (Dean H. Waldenberger) מטעם חברת נורטון.
עלה שנדבק לסרט דו צדדי כפי שנראה במיקרוסקופ אלקטרוני סורק
ראו גם

סרט בידוד
סרט דביק רפואי
הערות שוליים

↑  "The History of Scotch Tape & Scotty McTape". Retro Planet. 2012-07-19. נבדק ב-2022-07-21.
↑  Double sided adhesive tape, נבדק ב-2022-09-12
↑  Official Gazette of the United States Patent and Trademark Office: Patents, U.S. Department of Commerce, Patent and Trademark Office, 1989. (באנגלית)
עיבוד מלמטה-למעלה ומלמעלה-למטה

ערך זה עוסק בתהליך קוגניטיבי לעיבוד מידע. אם התכוונתם לשיטות לפיתוח תוכנה, ראו .
עיבוד מלמעלה-למטה ומלמטה-למעלה (באנגלית: Top-down and Bottom-up processing) מתייחס לשתי דרכים של עיבוד מידע קוגניטיבי, המעורבים בתהליכים בתהליכי עבוד מידע שונים. למשל, בהקשר של עיבוד מידע הנוגע לתהליכים תפיסתיים של זיהוי והיכר, הכיוון "למעלה" מתייחס למוח, שנמצא במערכת העצבים המרכזית, בעוד שהכיוון "למטה" מתייחס למערכת החישה, אשר מחוברת למוח באמצעות מערכת העצבים ההיקפית.
תהליך עיבוד המידע של מערכת העצבים יכול להיות מושפע הן מתהליכים מסוג מלמטה-למעלה והן מתהליכים מסוג מלמעלה-למטה.האיזון בין שני תהליכים אלו מאפשר לאדם לתפוס את העולם ולחוות אותו, בדרך שמאפשרת לו להתאים את עצמו בצורה מיטבית לסביבה הפיזית והחברתית שבה הוא חי, עם זאת תהליכי עבוד אלו קיימים גם בחיות מפותחות אחרות ולא רק בבני אדם.
עיבוד מלמטה-למעלה

עיבוד מלמטה-למעלה (Bottom-up) כולל את פעולות קליטת המידע החושי מן הסביבה ושיגור נתונים אלו לעיבוד במוח. כלומר, תהליך זה עוסק בהמרת מאפיינים מוחשיים ופיזיקליים הנקלטים בחושים לייצוגים מופשטים. לכן הוא מכונה גם עיבוד שמקורו בנתונים.
אחד הגורמים המשפיעים על אופן הפניית הקשב לסביבה מכונה לכידה שמקורה בגירוי. זהו מצב שבו מאפיינים של הגירויים עצמם לוכדים את הקשב של האדם בצורה אוטומטית, ללא קשר למטרותיו.
תהליכים מלמטה-למעלה משקפים את האופן שבו מאפיינים בולטים של גירויים בסביבתנו (כמו למשל: בהירות, תנועה, גודל וכו), יכולים למשוך את תשומת ליבנו ולהשפיע על העיבוד החושי.
לדוגמה:
באיור ניתן לראות שהעיגול בעל הקצוות החדים בולט הרבה יותר מהעיגולים בעלי הקצוות הרכים המקיפים אותו. זאת משום שגירויים בעלי מאפיינים ייחודיים נוטים לבלוט בסביבה ולמשוך את תשומת הלב שלנו בתהליכי מטה-מעלה. תופעה זו מכונה Pop-out.
עיבוד מלמעלה-למטה

עיבוד מלמעלה-למטה (Top-down) מנצל מידע קיים לצורך הזיהוי התפיסתי. תהליך זה מתייחס לאופן שבו תהליכים מנטליים גבוהים משפיעים על הדרך שבה אנשים מבינים עצמים ומאורעות. כלומר, עיבוד מעלה מטה מתרחש כאשר הציפיות שלנו משפיעות על התפיסה. ציפיות אלו יכולות להתבסס על ניסיון העבר, הידע, המוטיבציה, הרקע התרבותי ותפיסות העולם שלנו. לכן הוא מכונה גם עיבוד שמקורו במושגים (או השערות).
האדם מוקף בכמות עצומה של גירויים בכל רגע נתון, אך הוא יכול למקד את הקשב רק במקצת מהגירויים האלה.
תהליכי ויסות מעלה-מטה מוודאים שזרימת המידע תכוון בהתאם למטרה הנוכחית של האדם, על ידי דיכוי תהליכי עיבוד מידע שאינם רלוונטיים.
באופן זה תהלכי מעלה-מטה הם אלו אשר מאפשרים בחירה מכוונת-מטרה של מוקד תשומת הלב. כלומר, את היכולת של האדם לבחור את העצמים, המאפיינים או המקומות בסביבתו שבהם ימוקדו משאבי הקשב.
עם זאת, יכולת ויסות הקשב על ידי מערכות מלמעלה-למטה מוגבלת בקיבולת שלה, כפי שיוצג בפרק הבא.
איורי-החידה Droodles של רוג'ר פרייס יכולים להמחיש היטב את חשיבותו של העיבוד מלמעלה-למטה.
לדוגמה, הסתכלו באיורים הבאים ונסו להבין מה הם מציגים.
איור א'
איור ב'
איור ג'
ללא כותרת האיורים האלו חסרי משמעות, אך ניתן לזהות אותם בקלות ברגע שניתן להם שם. נסו להבין את הציורים אחרי שקראתם את התיאורים הבאים:
איור א' - צוואר של ג'ירפה, איור ב' - כפותיו של דוב שמטפס על עץ מהצד המנוגד לצופה, איור ג' - ארבעה מקסיקנים עם סומבררו בדלת מסתובבת.
זיהוי האובייקטים המוצגים בכל תמונה על בסיס הידע שהופק מהתיאורים שלהן מתאפשר הודות לתהליכי עיבוד מלמעלה-למטה.
עיבוד מלמעלה-למטה > השפעה של הקשרים וציפיות

ההקשר (קוֹנְטֶקְסְט), הזמן והמרחב שבו מזהים עצמים מספק מידע חשוב שיוצר צפיות אודות העצמים שאנו עשויים לקלוט בסביבתינו הקרובה. פן נוסף של התפיסה מלמעלה-למטה הוא האופן שבו הקשרים וציפיות יכולים להשפיע על ההשערות שלנו על העולם.
לדוגמה, נסו להבין מה אתם רואים באיור הבא:
איור ד'
ללא הקשר, איור ד' יכול להראות כאוסף כתמים חסר משמעות. למעשה ניתן לראות בו כלב דלמטי המרחרח סביב עץ בחצר, כאשר אפו של הכלב נמצא במרכז האיור. נסו להביט בו שוב כאשר אתם כבר מודעים להקשר - האם הציפייה המקדימה עזרה לכם לאתר את הדמות בתמונה?
משום שהזיהוי התפיסתי תלוי הן בציפיות והן בתכונות הפיזיקליות של העצמים שאנו קולטים, הוא עלול להשתנות על פי הקשר. למשל, נסו לקרוא את המילים האלו
איור ה'
התבוננו שוב באות האמצעית בכל מילה. אם פירשתם את המילים באיור ה' כצמד "THE CAT" סביר להניח שתפסת את האות הראשונה כ - H ואת השנייה כ - A. במבט שני תוכלו לראות שמדובר באותה הצורה בשני המקרים. מכאן ניתן להניח שהתפיסה שלכם הושפעה מהידע שלכם אודות מערכת הכתב האנגלית.
דוגמה נוספת לעיבוד מלמעלה-למטה היא תופעת השחזור הפונטי, המאפשרת לנו להשלים חלקי מילים ופונמות חסרות כשאנחנו מנהלים שיחה בסביבה רועשת.
התמודדות עם מגבלת עיבוד המידע על ידי ויסות משאבי קשב

זיכרון העבודה מאחסן מידע המופנה לעיבוד ומשמש לביצוע פעולות קוגניטיביות.
ניתן להתייחס לזיכרון העבודה כאל תהליך מנטלי פעיל, שבו גירויים או ייצוגים פנימיים מאוחסנים בצורה מקוונת נגישה וזמינה "on-line", כדי למנוע דעיכה זמנית או פלישה של מסיחים או גירויים מתחרים הנמצאים מחוץ למוקד הקשב הנוכחי.
באופן זה, זיכרון העבודה מאפשר לאדם להחזיק מידע במודעות ולהשתמש בו כדי להנחות את אופן הפעולה שלו.
עם זאת, לזיכרון העבודה יש קיבולת מוגבלת והוא יכול להכין רק כמות קטנה של מידע ברגע נתון. אצל מרבית בני האדם זיכרון העבודה יכול להכיל כשבע יחידות מידע, כאשר הקשב הוא אחד הגורמים המשפיעים בצורה משמעותית על קיבולת זו. זהו למעשה צוואר הבקבוק של החשיבה האנושית.
בעקבות זאת, חוטי מחשבה המונחים על ידי גורמים פנימיים וחיצוניים מתחרים ללא הרף על מקומם במרחב העבודה הגלובלי, אשר מייצג את החשיבה המודעת המתרחשת באמצעות זיכרון העבודה.
זו הסיבה לכך שנדידת מחשבות עלולה לפגוע בביצוע של משימה, באופן דומה לגירויים מסיחים מהסביבה החיצונית.
הקושי האנושי לעסוק בבעיות המורכבות ממספר גדול של משתנים נובע ממגבלת הקיבולת של זיכרון העבודה. באופן דומה, יכולת העיבוד המוגבלת של מערכת התפיסה, מציבה בעיה חישובית מורכבת עבור בני אדם ואורגניזמים אחרים.
כדי להתמודד עם מגבלה זו יש לווסת בקפדנות את שטף המידע המגיע מהקלט החושי למודעות.
לא רק זאת, אלא ישנם מקרים שבהם עולה הצורך למזער ככל הניתן את המידע המגיע מהסביבה החיצונית. אחת הסיבות לכך היא פינוי מקום למחשבות פנימיות.
היכולת של האדם ליצור ולשמר חוט מחשבה פנימי ללא תלות במציאות החיצונית, משחררת אותו מהמגבלות של תגובה לאירועים סביבתיים מידיים בלבד. יכולת זו מתבססת על שיתוף פעולה בין מידע אוטוביוגרפי שמספקת רשת ברירת המחדל, לבין רשתות ויסות פרונטו-פריאטליות שמסייעות לשמור על חוט המחשבה הפנימי מפני הסחות דעת מהעולם החיצוני.
באופן כללי, האדם יכול להפנות (או לא להפנות) את דעתו לעצם מסוים, קו מחשבה או ביצוע של פעולה מוטורית.
תהליכי העיבוד מלמטה-למעלה ומלמעלה-למטה, מאפשרים לאדם להשקיע את משאבי הקשב שלו בצורה המיטבית עבור הנסיבות הנוכחיות, מתוך הישענות על ניסיון העבר.
מנגנונים פיזיולוגיים ועצביים

קליפת המוח הקדם-מצחית מקבלת מידע של מטה-מעלה "bottom-up" מהמערכות החושיות של המוח ומספקת ויסות של מעלה-מטה "top-down" על הקורטקס החושי, כדי לשלוף מידע שמאוכסן בזיכרון וכדי להנחות את העיבוד של המידע החושי. היא משמשת כמרכז השליטה הקוגניטיבית ומאפשרת להפנות את הקשב לאירועים שרלוונטיים להתנהגות.
המערכות של קליפת המוח הקדם-מצחית יכולות לייצג מידע גם בהיעדר גירוי חיצוני המספק נתונים של מלמטה-למעלה, אך תהליך השברירי הזה מתאפשר רק בסביבה כימית מדויקת מאוד, שבה מסלולי העוררות מתאמים את מצב התודעה הפנימי עם האירועים שהאדם חווה בסביבה החיצונית.
ישנם מספר מוליכים עצביים, המעורבות בתפקודים קוגניטיביים גבוהים, כמו תהליכי עיבוד מידע מלמעלה-למטעה של מתן עדיפות למידע רלוונטי על פני מידע לא רלוונטי: דופמין (DA), סרוטונין (5-HT), נוראדרנלין (NA או NE) ואצטילכולין (ACh).
המוליך העצבי דופמין חיוני במיוחד לשליטה על הפעילות הקוגניטיבית בקליפת המוח הקדם-מצחית.
הוא מעורב גם בתהליכי ויסות ושליטה של עיבוד מידע מלמעלה-למטה המאפשרים מתן עדיפות למידע רלוונטי על פני מידע לא רלוונטי. בהתאם לכך, גירויים בולטים וגירויים רלוונטיים להתנהגות אשר נמצאים בסביבה החיצונית של האדם, גורמים לעלייה ברמת הדופמין בקליפת המוח הקדם-מצחית.
פגיעות בעיבוד מלמטה-למעלה ומלמעלה-למטה

באופן כללי, ירידה בתפקוד של קליפת המוח הקדם-מצחית בעייתית במיוחד בעידן המידע, שבו היכולות הניהוליות של מעלה-מטה חיוניות לשמירה על נתיבי קריירה מאתגרים כמו גם לצורך מטלות יום יומיות בסיסיות כמו דאגה למצב הבריאותי והפיננסי של האדם.
יכולים להיות מספר גורמים לפגיעה בתפקודי מעלה-מטה. למשל, התסמינים של הפרעת קשב כוללים פגיעה ביכולת הוויסות מלמעלה-למטה של המערכת הפרונטלית על הקשב וההתנהגות.
ראו גם

סכמה (פסיכולוגיה)
עמימות
אי-ודאות
הבניה מנטלית
אינטגרציה סנסורית
גמישות מחשבתית
עומס קוגניטיבי
הסטה קוגניטיבית
הערות שוליים

1 2 3 4 5 6 7  Thiele, A., & Bellgrove, M. A. (2018). Neuromodulation of attention. Neuron, 97(4), 769-785.
1 2 3 4 5 6 7 8 9 10 11 12  גריג ר. ג. וזימברדו פ.ג. (2010). מבוא לפסיכולוגיה. הוצאת האוניברסיטה הפתוחה.
1 2 3 4 5  Smallwood, J., Brown, K., Baird, B., & Schooler, J. W. (2012). Cooperation between the default mode network and the frontal–parietal network in the production of an internal train of thought. Brain research, 1428, 60-70.
↑  ישי-קרין, נופר (2007). הקשר בין זיכרון עבודה מילולי (ולא חזותי-מרחבי) לבין לקות בקריאה ולקות שפתית. מאתר פסיכולוגיה עברית.
1 2  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
↑  Johnston, C., Mash, E. J., Miller, N., & Ninowski, J. E. (2012). Parenting in adults with attention-deficit/hyperactivity disorder (ADHD). Clinical Psychology Review, 32, 215–228.
↑  Eriksson, J., Vogel, E. K., Lansner, A., Bergström, F., & Nyberg, L. (2015). Neurocognitive architecture of working memory. Neuron, 88(1), 33-46.
↑  Stawarczyk, D., Majerus, S., Maj, M., Van der Linden, M., & D'Argembeau, A. (2011). Mind-wandering: phenomenology and function as assessed with a novel experience sampling method. Acta psychologica, 136(3), 370-381.
↑  שרה דרויאן (1999). עקרונות אבולוציוניים בהתפתחות החשיבה. רעננה: רמות.
↑  רוברט ס. וודוורת (1965). פסיכולוגיה. תל אביב: מסדה.
1 2  Ranganath, A., & Jacob, S. N. (2016). Doping the mind: dopaminergic modulation of prefrontal cortical cognition. The Neuroscientist, 22(6), 593-603.
1 2  Arnsten, A. F., Wang, M. J., & Paspalas, C. D. (2012). Neuromodulation of thought: flexibilities and vulnerabilities in prefrontal cortical network synapses. Neuron, 76(1), 223-239.
1 2  Arnsten, A. F. (2011). Catecholamine influences on dorsolateral prefrontal cortical networks. Biological psychiatry, 69(12), e89-e99.
1 2  Ott, T., & Nieder, A. (2019). Dopamine and cognitive control in prefrontal cortex. Trends in cognitive sciences.
| פסיכולוגיה קוגניטיבית |
| --- | --- | --- |
| ענפי מחקר | זיכרון • תפיסה • קשב • למידה • פונקציות ניהוליות • אינטליגנציה • פתרון בעיות • קבלת החלטות • קטגוריזציה  • רכישת שפת אם • ייצוגים מנטליים • יצירתיות • מומחיות • רגשות • קוגניציה חברתית |  |
| מושגי יסוד | סכמה • היוריסטיקה • מודלים נורמטיביים ומודלים דסקריפטיביים • קידוד • שליפה • זיכרון עבודה • אב טיפוס • תאוריה של תודעה • אפקט סטרופ • אפקט מסיבת הקוקטייל • מסגור • עיבוד מלמטה-למעלה ומלמעלה-למטה • חשיבה מסתעפת • גשטלט • אינהיביציה • עכבה סמויה • הסחת דעת • נדידת מחשבות • אשליה • שיפוט מתאם • chunking • צוואר בקבוק • הטרמה • תובנה • מחשבות אילו |  |
| אישים בולטים | נועם חומסקי • אן טריזמן • דונלד ברודבנט (אנ') • אלינור רוש (אנ') • סטפן קוסלין (אנ') • זנון פילישין (אנ') • רוג'ר שפרד (אנ') • ג'ורג ספרלינג (אנ') • מיכאל פוזנר (אנ') • ריצ'רד שיפרין • הרברט סיימון • ג'ון סוולר (אנ') • ג'ון אנדרסון • דניאל כהנמן • דוד נבון • מייקל גזניגה • עמנואל דונחין • ג'ורג' מילר • עמוס טברסקי • אלן באדלי • ארווינג בידרמן (אנ') • דייוויד מאייר (אנ') • אדוארד טולמן • אולריק נייסר (אנ') • שאול הוכשטיין |  |
סרט בשחור לבן

"סרט בשחור לבן" הוא אלבום האולפן ה-18 של הזמרת הישראלית אילנית. את האלבום הוציאה בשנת 1983 לאור חברת התקליטים סי בי אס ישראל בקטלוג 450477-1. האלבום הניב מספר להיטים, שדורגו בעשרת השירים הפותחים במצעדי הפזמונים של רשת ג' ושל גלי צה"ל. בין אלו נמנים "חלק בעולם", "רק בינתיים", "סרט בשחור לבן", "קחי נשימה" ו"חבר".
רשימת רצועות

| מס' | שם | משך |
| --- | --- | --- |
| 1. | קחי נשימה  | 4:59 |
| 2. | סרט בשחור לבן  | 3:13 |
| 3. | חבר  | 3:25 |
| 4. | חלק בעולם  | 3:52 |
| 5. | משהו אהבתי  | 3:05 |
| 6. | רק בינתיים  | 3:41 |
| 7. | כל הטוב היה שלי  | 4:30 |
| 8. | יש בי איזה כוח  | 5:25 |
| 9. | הפנינה  | 3:20 |
| 10. | לא הספקתי לאהוב אותך  | 3:19 |
הערות שוליים

↑  סרט בשחור לבן באתר סטריאו ומונו
↑  רק בינתיים באתר סטריאו ומונו
↑  סרט בשחור לבן (שיר) באתר סטריאו ומונו
↑  קחי נשימה באתר סטריאו ומונו
↑  חבר באתר סטריאו ומונו
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
פופוזאורוס

| פופוזאורוס |
| --- | --- |

תקופה
טריאס עליון, 216 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
משפחה:: פופוזאורוסיים
סוג:: פופוזאורוס
מינים
 P. gracilis (מהל, 1915)  P. langstoni (לונג ומורי, 1995)
שם מדעי
 Poposaurus ‏מל, 1915

פופוזאורוס (שם מדעי: Poposaurus) הוא סוג של ארכוזאור מתקופת הטריאס, שהיה דומה לדינוזאור ואולי עמד זקוף על שתיים. הוא התגלה בארצות הברית בשנת 1915 על ידי מ.ג. מהל בתצורת פופו אגייה(אנ') שבויומינג. אורכו של הפופוזאורוס היה כ-4 מטרים. הליכתו של הפופוזאורוס הייתה מהירה יחסית, ולעיתים אף קיפץ ממקום למקום בדומה לארנב כדי לזוז מהר יותר.
למרות הדמיון לדינוזאור הוא השתייך לקבוצה קדומה יותר, הקרובה לתנינאים. הוא היה קרוב במיוחד לסוג אפיגיה מניו מקסיקו.
ראו גם

אריזונזאורוס
השוואה של P. gracilis לעומת אדם
עקרב FV-101

| --- | --- |

 מידע כללי
 סוג:  טנק קל / רק"ם סיור
 מדינה מייצרת:  בריטניה
 יצרן:  אלביס (חברה) 
 משתמשים עיקריים:  בריטניה
 שנת ייצור:  1973 
 תקופת השימוש:  1973–הווה (כ־51 שנים) 
 מערכה מרכזית:  מלחמת פוקלנד מלחמת איראן עיראק מלחמת המפרץ
 מידע טכני
 משקל:  כ-17 טון
 מהירות:  82 קמ"ש
 צוות:  3
 
הטנק הקל עקרב FV-101
העקרב FV101 או סקורפיון FV-101 הוא טנק קל/רק"מ סיור בריטי. רכב זה הוא חלק ממשפחה של שבעה כלי רכב קרביים משוריינים: CVR (T), שמיוצר על ידי אלביס. הוא הוכנס לשירות בצבא הבריטי בשנת 1973 ויצא משרות בשנת 1994. מעל 3,000 טנקים כאלה יוצרו ושימשו ככלי סיור או טנק קל. הוא מחזיק בשיא העולם בתור הטנק המהיר ביותר שיוצר – ב-26 בינואר 2002 נרשם שיא של 82.23 קמ"ש במסלול הניסוי לרכב QinetiQ צ'רטסי, סארי.
מפעילים

הטנק נכנס לשירות במספר רב של מדינות, ובינה מדינות שבהם פעילות של כלים כבדים כמו טנק מערכה אינו מתאים, או שאין ביכולת המדינה לממן כלים כבדים אלו.
מפעילים > מפעילים נוכחים

בוצוואנה בוצוואנה - 25 יחידות (נרכשו מבלגיה)
ברוניי ברוניי - 16 יחידות
איראן איראן - 80 יחידות (נכון ל-1997)
הונדורס הונדורס - 19 יחידות
צ'ילה צ'ילה - 15 יחידות (שודרגו במנוע דיזל חדש)
ירדן ירדן - 16 יחידות (נלקח מעיראק)
ניגריה ניגריה - 150 יחידות (33 מהם שופרו עם תותח חדש)
אינדונזיה אינדונזיה - 90 יחידות
עומאן עומאן - 120 יחידות
הפיליפינים הפיליפינים - 41 יחידות
תאילנד תאילנד - 100 יחידות
טנזניה טנזניה - 40 יחידות
איחוד האמירויות הערביות איחוד האמירויות הערביות - 76 יחידות (חלקם עברו שיפורים)
טוגו טוגו - 12 יחידות
ונצואלה ונצואלה - 78 יחידות
מפעילים > מפעילים לשעבר

בלגיה בלגיה - 701 יחידות היו בשירות (25 מהם נמכרו לבונצוואנה)
כווית כווית
עיראק עיראק - בודדים שנתפסו במלחמת איראן-עיראק
מלזיה מלזיה - 26 יחידות היו בשירות
ספרד ספרד - 16 יחידות היו בשירות (בודדים נמכרו לצ'ילה)
בריטניה בריטניה - 1,500 יחידות היו בשרות
אירלנד אירלנד - 14 יחידות היו בשירות
ניו זילנד ניו זילנד - 26 יחידות היו בשירות
הערות שוליים

↑  Fv 101 Scorpion light tank (1972), tanks-encyclopedia.com
| --- | --- |
בקרת זהויות :  NLI: 987007541392705171  LCCN: sh87001677 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עקרב FV-101".
עונת 1900/1901 בפוטבול ליג

| --- | --- |
 תקופת התחרות:  1 בספטמבר 1900 – 30 באפריל 1901 (242 ימים)
 מספר משתתפות:  18
 הזוכה:  ליברפול
 מספר משחקים:  306
 מספר שערים:  855 (2.79 בממוצע למשחק)
 מלך השערים:  (23) סטיב בלומר (דרבי קאונטי)
 → 1899/19001901/1902 ←
 
עונת 1900/1901 הייתה העונה ה-13 של הפוטבול ליג שהיא הייתה הליגה האנגלית הבכירה בכדורגל. העונה החלה ב-1 בספטמבר 1900 והסתיימה ב-30 באפריל 1901.
הליגה כללה 18 קבוצות. ונסדיי ובולטון וונדררס היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
ליברפול זכתה באליפות בפעם הראשונה בתולדות המועדון.
קבוצות שסיימו את העונה במקומות 17-18 ירדו לליגת משנה. בסוף העונה פרסטון נורת' אנד ווסט ברומיץ' אלביון ירדו ליגה. במקומם עלו גרימסבי טאון וסמול הית'.
כדורגלנים מצטיינים

סטיב בלומר דרבי קאונטי כבש 23 שערים וזכה בתואר מלך השערים. זו הייתה הזכייה הרביעית בקריירה .
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | יחס שערים | הפרש שערים | נקודות | הערות |
| 1. | ליברפול  | 34 | 19 | 7 | 8 | 59 | 35 | 1.686 | 24 | 45 | זכייה בליגה |
| 2. | סנדרלנד | 34 | 15 | 13 | 6 | 57 | 26 | 2.192 | 31 | 43 |  |
| 3. | נוטס קאונטי | 34 | 18 | 4 | 12 | 54 | 46 | 1.174 | 8 | 40 |  |
| 4. | נוטינגהאם פורסט | 34 | 16 | 7 | 11 | 53 | 36 | 1.472 | 17 | 39 |  |
| 5. | ברי | 34 | 16 | 7 | 11 | 53 | 37 | 1.432 | 16 | 39 |  |
| 6. | ניוקאסל יונייטד | 34 | 14 | 10 | 10 | 42 | 37 | 1.135 | 5 | 38 |  |
| 7. | אברטון | 34 | 16 | 5 | 13 | 55 | 42 | 1.310 | 13 | 37 |  |
| 8. | ונסדיי | 34 | 13 | 10 | 11 | 52 | 42 | 1.238 | 10 | 36 |  |
| 9. | בלקברן רוברס | 34 | 12 | 9 | 13 | 39 | 47 | 0.830 | 8- | 33 |  |
| 10. | בולטון וונדררס | 34 | 13 | 7 | 14 | 39 | 55 | 0.709 | 16- | 33 |  |
| 11. | מנצ'סטר סיטי | 34 | 13 | 6 | 15 | 48 | 58 | 0.828 | 10- | 32 |  |
| 12. | דרבי קאונטי | 34 | 12 | 7 | 15 | 55 | 42 | 1.310 | 13 | 31 |  |
| 13. | וולברהמפטון וונדררס | 34 | 9 | 13 | 12 | 39 | 55 | 0.709 | 16- | 31 |  |
| 14. | שפילד יונייטד | 34 | 12 | 7 | 15 | 35 | 52 | 0.673 | 17- | 31 |  |
| 15. | אסטון וילה | 34 | 10 | 10 | 14 | 45 | 51 | 0.882 | 6- | 30 |  |
| 16. | סטוק סיטי | 34 | 11 | 5 | 18 | 46 | 57 | 0.807 | 11- | 27 |  |
| 17. | פרסטון נורת' אנד | 34 | 9 | 7 | 18 | 49 | 75 | 0.653 | 26- | 25 | ירדה ליגה |
| 18. | וסט ברומיץ' אלביון | 34 | 7 | 8 | 19 | 35 | 62 | 0.565 | 27- | 22 | ירדה ליגה |
עונת 1899/1900 בפוטבול ליג

| --- | --- |
 תקופת התחרות:  2 בספטמבר 1899 – 30 באפריל 1900 (241 ימים)
 מספר משתתפות:  18
 הזוכה:  אסטון וילה
 מספר משחקים:  306
 מספר שערים:  868 (2.84 בממוצע למשחק)
 מלך השערים:  (23) ביל גראטי (אסטון וילה)
 → 1898/18991900/1901 ←
 
עונת 1899/1900 הייתה העונה ה-12 של הפוטבול ליג שהיא הייתה הליגה האנגלית הבכירה בכדורגל. העונה החלה ב-2 בספטמבר 1899 והסתיימה ב-30 באפריל 1900.
הליגה כללה 18 קבוצות. מנצ'סטר סיטי וגלוסוף נורת' אנד היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977.
אסטון וילה זכתה באליפות בפעם החמישית בתולדות המועדון.
קבוצות שסיימו את העונה במקומות 17-18 ירדו לליגת משנה. בסוף העונה גלוסוף נורת' אנד  (זו הייתה העונה היחידה של הקבוצה בליגה הבכירה) וברנלי ירדו ליגה. במקומם עלו ונסדיי ובולטון וונדררס.
כדורגלנים מצטיינים

ביל גראטי מאסטון וילה כבש 23 שערים וזכה בתואר מלך השערים.